

 **Gradsko vijeće**

KLASA:320-02/18-01/07

URBROJ: 2186/18-02/1-18-2

Ludbreg, 07. prosinca 2018. g. PRIJEDLOG

 Na temelju članka 31. Stavka 3. Zakona o postupanju s nezakonito izgrađenim zgradama (NN br. 86/12, 143/13, 65/17) i članka 33. Statuta Grada Ludbrega („Službeni vjesnik Varaždinske županije“, br. 23/09, 17/13, 40/13 – pročišćeni tekst, 12/18), Gradsko vijeće Grada Ludbrega na 10. sjednici održanoj 07. prosinca 2018., donijelo je

**PROGRAM**

**UTROŠKA SREDSTAVA NAKNADE ZA**

**ZADRŽAVANJE NEZAKONITO IZGRAĐENIH ZGRADA U PROSTORU ZA 2019. g.**

Članak 1.

Prihod Proračuna Grada Ludbrega za 2019. g. od naknada za zadržavanje nezakonito izgrađenih zgrada u prostoru planira se u iznosu od 50.000,00 kn.

Članak 2.

Ostvareni prihod od naknada za zadržavanje nezakonito izgrađenih zgrada u prostoru utrošiti će se za izradu prostorno-planske dokumentacije.

Članak 3.

Ovaj Program stupa na snagu prvog dana od dana objave u „Službenom vjesniku Varaždinske županije“.

 Predsjednik

 Gradskog vijeća

 Antun Šimić

**Obrazloženje**

 Sukladno članku 25. Zakona o postupanju s nezakonito izgrađenim zgradama (NN br. 86/12, 143/13, 65/17) (u daljnjem tekstu: Zakon) podnositelj zahtjeva za donošenje rješenja o izvedenom stanju za nezakonito izgrađenu zgradu, odnosno vlasnici zgrade, dužni su prije donošenja rješenja o izvedenom stanju platiti naknadu za zadržavanje nezakonito izgrađene zgrade u prostoru, odnosno prvi obrok naknade u slučaju obročne otplate iste.

 Naknada se utvrđuje rješenjem o naknadi koju po službenoj dužnosti donosi upravno tijelo jedinice lokalne samouprave nadležno za poslove komunalnog gospodarstva na čijem se području nalazi zgrada za koju se donosi rješenje o izvedenom stanju.

 Temeljem čl. 31. st. 3. Zakona, određeno je da 30 % sredstva naknade je prihod proračuna jedinice lokalne samouprave na čijem se području nalazi nezakonito izgrađena zgrada, a koristi se namjenski za izradu prostornih planova kojima se propisuju uvjeti i kriteriji za urbanu obnovu i sanaciju područja zahvaćenih nezakonitom gradnjom te za poboljšanje infrastrukturno nedovoljno opremljenih i/ili neopremljenih naselja prema programu koji donosi predstavničko tijelo jedinice lokalne samouprave.

 Predlaže se da prihod od naknada za zadržavanje nezakonito izgrađenih zgrada koji je Proračunom Grada Ludbrega za 2019. g. predviđen u očekivanom iznosu od 50.000,00 kn, utroši za izradu prostorno-planske dokumentacije, budući da se planiraju izmjene i dopune Urbanističkog plana uređenja Ludbreg, izmjene i dopune Urbanističkog plana uređenja ˝Gospodarske zone sjever˝ u Ludbregu te izmjene i dopune Prostornog plana uređenja Grada Ludbrega.

 Sukladno navedenom predlaže se donošenje Programa utroška sredstava naknade za zadržavanje nezakonito izgrađenih zgrada u prostoru za 2019. g., u predloženom sadržaju.